《诗一首》
宋代·许洞

金釭焰短风幕斜，栖乌啼月声鸦鸦。
玉人宝瑟掩不弄，背窗红鸦飘兰花。
锦机挑字相思意，欲托南风到辽水。
黄龙梦断春意劳，渺邈音容隔千里。

作者简介：（约976—约1017）苏州吴县人，字洞天，一作渊夫。少习武艺，及长力学，尤精《左传》。真宗咸平三年进士。为雄武军推官，忤知州，除名归里，专意著述。景德二年，上所撰《虎钤经》，应识韬略、运筹决胜科，以负谴报罢，就除均州参军。大中祥符四年，真宗祀汾阴，献《三盛礼赋》，召试中书，改乌江主簿。有文集及《春秋释幽》等。